એસ.જી. હાઈવે રોડ પરની સિટીપ્લસ ક્લબના ફર્સ્ટ ફ્લોર પર તાળીઓના અવાજની સાથે નિરાલી… કેતકી.. નિરાલી.. કેતકી…ના નારા ગુંજી ઊઠ્યા. શનિવારની સાંજ એટલે અહીં વિમેન સેટરડે. દરેક શનિવારે શહેરની મિલિયોનેર બિઝનેસ વુમન કે અતિધનાઢય પરિવારની સ્ત્રીઓ એકઠી થાય. ગોસિપ, ગેઈમ્સ અને ઘણુંબધું. છેલ્લે ડિનર તો ખરું જ. આજની ગેઈમ્સમાં એકસાથે કેતકી અને નિરાલી બંનેએ વિન કર્યું હતું. હાથ મેળવી એકબીજાએ વિશ કર્યું ત્યારે કેતકીને અચાનક અઠવાડિયા પહેલાંની વાત યાદ આવી. વિનાયક, એના પતિએ ડાઇનિંગ ટેબલ પર કોઈ મોબાઇલ ઍટેન્ડ કર્યા પછી તરત એને પૂછ્યંુ હતું ઃ ‘કેતકી, સારી ડાયમન્ડ રિંગ પરચેસ કરવી હોય તો ક્યાંથી મળે?’